**LĪGUMS**

**Par ielu gaismekļu piegādi**

Daugavpils 2017.gada 25.maijā

**Daugavpils pilsētas pašvaldības iestāde “Komunālās saimniecības pārvalde”**, reģistrācijas Nr.90009547852, Saules iela 5a, Daugavpils, LV-5401, turpmāk saukta Pircējs, tās **vadītāja Aivara Pudāna** personā, kurš darbojas uz iestādes nolikuma pamata, no vienas puses, un

**Sabiedrība ar ierobežotu atbildību “EK SISTĒMAS”**, reģistrācijas Nr.40003319178, juridiskā adrese: Katlakalna iela 4a, Rīga, LV-1073, turpmāk saukta Pārdevējs, tās **valdes priekšsēdētāja** **ar tiesībām pārstāvēt kapitālsabiedrību atsevišķi Jura Ivanova** personā, no otras puses,

pamatojoties uz Daugavpils pilsētas domes iepirkuma komisijas 2017.gada 22.februāra lēmumu (iepirkumu komisijas sēdes protokols Nr.6) iepirkuma “Ielu apgaismojuma izbūve Nometņu ielā un Jelgavas ielā, Daugavpilī, un ielu gaismekļu piegāde”, identifikācijas Nr.DPD 2016/224, iepirkuma priekšmeta 3.daļā “Ielu gaismekļu piegāde” noslēdza šādu Līgumu:

* + - 1. **Līguma priekšmets**
	1. Pircējs uzdod, bet Pārdevējs pret atlīdzību ar saviem spēkiem un savu transportu, atbilstoši Līguma nosacījumiem un normatīvo aktu prasībām uzņemas piegādāt ielu gaismekļus (turpmāk tekstā – Prece) saskaņā ar Pircēja pievienoto tehnisko specifikāciju (Līguma pielikums Nr.1) (turpmāk tekstā – Tehniskā specifikācija), Pārdevēja iesniegto tehnisko piedāvājumu (Līguma pielikums Nr.2) (turpmāk tekstā – Tehniskais piedāvājums), Pārdevēja iesniegto tāmi (Līguma pielikums Nr.3) (turpmāk tekstā – Tāme), Pircēja pievienotiem līguma saistību izpildes garantijas noteikumiem (Līguma pielikums Nr.4) (turpmāk tekstā – Saistību izpildes noteikumi), Pircēja pievienotiem garantijas laika garantijas noteikumiem (Līguma pielikums Nr.5) (turpmāk tekstā – Garantijas laika noteikumi). Līguma pielikumi ir neatņemamas Līguma sastāvdaļas.
	2. Pārdevējs savā Tehniskajā piedāvājumā norādīto Preci piegādā saskaņā ar Tehniskās specifikācijas nosacījumiem.
	3. Pārdevējs, parakstot Līgumu, apliecina, ka viņš ir pienācīgi iepazinies ar Tehnisko specifikāciju un iepirkuma nolikuma prasībām, tajā skaitā ar tajos ietvertajām prasībām, preces apjomiem un atsakās saistībā ar to izvirzīt jebkāda satura iebildumus vai pretenzijas. Pārdevējs apliecina, ka Prece ir piegādājama līguma noteiktajā termiņā un ka Tāmē ir iekļauti visi Pārdevēja ar Preces piegādi un Līguma izpildi (atbilstoši Līguma pielikumiem) saistītie izdevumi.
1. **Līguma summa un norēķinu kārtība**
	1. Līguma summa šī līguma darbības laikā ir 13986,00 EUR (*trīspadsmit tūkstoši deviņi simti astoņdesmit seši euro 00 centi*) bez PVN. Pievienotās vērtības nodoklis tiekaprēķināts un maksātsLatvijas Republikas normatīvajos aktos noteiktajā kārtībā.
	2. Līguma summa sevī ietver Preces iepirkšanu un piegādi, iespējamos nodokļus un nodevu maksājumus valsts un pašvaldības budžetos un citus maksājumus, kas būs jāizdara Pārdevējam, lai pienācīgi un pilnībā veiktu Preču piegādi.
	3. Tāmē noteiktās Preces izmaksu cenas paliek nemainīgas Līguma darbības laikā.
	4. Pircējs pārskaita Līguma summu uz Pārdevēja norādīto bankas norēķinu kontu 30 (trīsdesmit) dienu laikā, ja ir iestājušies visi zemāk minētie nosacījumi:
		1. Puses ir parakstījušas Preces nodošanas – pieņemšanas aktu;
		2. Pārdevējs ir iesniedzis Pircējam rēķinu par Preces piegādi.
	5. Nekvalitatīva vai Tehniskajai specifikācijai neatbilstoša Prece netiek pieņemta un apmaksāta.
	6. Par samaksas brīdi uzskatāms bankas atzīmes datums Pircēja maksājuma uzdevumā.
	7. Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.
2. **Termiņi**
3. Līgums stājas spēkā ar tā parakstīšanas brīdi un darbojas līdz no tā izrietošo Pušu saistību pilnīgai izpildei.
4. Pārdevējsveic Preces piegādi saskaņā ar Līguma un tā pielikuma nosacījumiem.
5. Preces piegādes un nodošanas termiņš ir 2 (divi) mēneši no līguma abpusējas parakstīšanas dienas.
6. Prece tiek uzskatīta par piegādātu brīdī, kad tiek parakstīts Preces pieņemšanas – nodošanas akts.
7. **Līguma garantijas**
8. Pārdevējs 5 (piecu) darba dienu laikā pēc Līguma noslēgšanas iesniedz Pircējam kredītiestādes vai apdrošinātāja izsniegtu Saistību izpildes noteikumiem atbilstošu Līguma saistību izpildes garantiju 30 % (trīsdesmit procentu) apmērā no kopējās Līguma summas.
9. Līguma saistību izpildes garantiju Pasūtītājs ir tiesīgs izmantot Līgumā noteiktajos gadījumos.
10. Līguma saistību izpildes garantija ir spēkā no tās izdošanas datuma līdz Preču pieņemšanas – nodošanas akta parakstīšanas dienai.
11. Līguma saistību izpildes garantijas oriģināls tiks atgriezts pēc noslēgtā iepirkuma līguma pilnīgas izpildes.
12. Pārdevējs Preces pieņemšanas – nodošanas akta parakstīšanas dienā iesniedz Pircējam kredītiestādes vai apdrošinātāja izsniegtu Garantijas laika noteikumiem atbilstošu Preces kvalitātes garantiju 5 % (piecu procentu) apmērā no kopējās Līguma summas.
13. Preces kvalitātes garantiju Pircējs ir tiesīgs izmantot, lai kompensētu garantijas laikā konstatēto preces defektus, trūkumus.
14. Preces kvalitātes garantiju Pārdevējs uztur spēkā 5 (piecus) gadus no Preces pieņemšanas – nodošanas akta parakstīšanas brīža.
15. Preces kvalitātes garantijas oriģināls tiks atgriezts pēc garantijas laika notecējuma.
16. **Preces pieņemšana – nodošana**
	1. Nododot un pieņemot piegādāto Preci, Pircējs un Pārdevējs noformē Preces pieņemšanas-nodošanas aktu.
	2. Preces piegāde līdz Pircēja norādītajai vietai notiek uz Pārdevēja rēķina.
	3. Preču pieņemšana un nodošana notiek abu līgumslēdzēju Pušu pilnvaroto pārstāvjuklātbūtnē, abpusēji parakstot rēķinu par Preces piegādi.
	4. Par Preces piegādes datumu tiek uzskatīts datums, kuru Pircēja pilnvarotais pārstāvisatzīmē uz rēķina par Preces piegādi, apstiprinot Preces pieņemšanu.
	5. Pircējam ir tiesības nepieņemt Preci, kura neatbilst šajā līgumā noteiktajām kvalitātes un tehniskajām prasībām.
17. **Preces kvalitātes garantija**
	1. Preces kvalitātes garantijas termiņš ir 5 (pieci) gadi no Preces pieņemšanas-nodošanas akta parakstīšanas brīža.
	2. Garantijas laikā Pārdevēja pienākums ir novērst kostatētos izgatavotāja pieļautus defektus (brāķi) un nepilnības par saviem līdzekļiem.
	3. Pircējs sastāda atbilstošu aktu un 2 (*divu*) darba dienu laikā par to rakstveidā paziņo Pārdevējam, kas Tehniskajā specifikācijā noteiktajā laikā uz sava rēķina nodrošina brāķa vai neatbilstošās Preces apmaiņu.
	4. Par nepieciešamību novērst defektus, Pircējs paziņo par to Pārdevējam telefoniski un nosūtot pretenziju ar ierakstītu vēstuli.
	5. Pēc pretenzijas saņemšanas (pa tālruni un ar ierakstītu vēstuli), Pārdevēja pienākums ir nodrošināt brāķa vai neatbilstošas Preces apmaiņu Tehniskajā specifikācijā noteiktajā termiņā.
	6. Ja Pārdevējs nenodrošina brāķa vai neatbilstošas Preces apmaiņu Tehniskajā specifikācijā noteiktajā termiņā vai pilnībā atsakās veikt iepriekšminētā darbības, Pircējs ir tiesīgs piesaistīt citu piegādātāju brāķa vai neatbilstošas Preces novēršanu. Novēršanas izmaksas apmaksā Pārdevējs. Gadījumā, ja Pārdevējs atsakās izmaksāt Pircējam defektu novēršanas izmaksas, tad Pircējs ir tiesīgs minētās izmaksās ieturēt no Preces kvalitātes garantijas.
18. **Pušu saistības un atbildība**
19. Pārdevēja pienākums ir nodrošināt pienācīgu Preces kvalitāti, iespēju iegādāties Preci atbilstoši Pārdevēja iesniegtajam piedāvājumam un šī Līguma un tā pielikumu nosacījumiem.
20. Pārdevējs izpilda Tehniskajā specifikācijā noteiktās prasības.
21. Pārdevējs apņemas Preces piegādi veikt Pircējam izdevīgā laikā.
22. Pārdevējs apņemas iesniegt Līguma un Līguma pielikumu prasībām atbilstošus Līguma 4.sadaļā minētos dokumentus. Vienlaikus Pārdevējam ir pienākums savlaicīgi pagarināt iesniegtos Līguma 4.sadaļā minēto dokumentus un iesniegt iepriekšminēto faktu apliecinošus dokumentus.
23. Pircējs apņemas veikt samaksu par Preci šajā līgumā noteiktajos termiņos un kārtībā.
24. Pircējs apņemas nodrošināt Pārdevējam pienācīgus Preces piegādes apstākļus un savlaicīgi veikt piegādātās Preces pieņemšanu.
25. Pircējs apņemas izmantot Preci atbilstoši tās ekspluatācijas noteikumu prasībām.
26. Pircējs apņemas pārbaudīt Pārdevēja iesniegto Līguma 4.sadaļā minēto dokumentu atbilstību Līguma un Līguma pielikumu prasībām. Gadījumā, ja Pārdevēja iesniegtais Līguma 4.sadaļā minētais dokuments neatbilst Līguma un Līguma pielikumu prasībām, tad Pircējs pieprasa Pārdevēju 3 (trīs) darba dienu laikā atkārtoti iesniegt Līguma un Līguma pielikumu prasībām atbilstošu dokumentu.
27. Ja Pārdevējs Līgumā noteiktajā termiņā neiesniedz Līguma 4.sadaļā minēto dokumentu/us vai iesniegtais dokuments/i neatbilst Līguma un Līguma pielikumu prasībām un pēc Pircēja prasības Pārdevējs 3 (trīs) darba dienu laikā atkārtoti nav iesniedzis Līguma un Līguma pielikumu prasībām atbilstošu dokumentu/us, Pircējs ir tiesīgs piemērot līgumsodu 0,5 % (nulle komats pieci procenti) apmērā no Pārdevēja piedāvātās Līguma summas par katru kavējuma dienu, bet ne vairāk kā 10 % (desmit procenti) no līguma summas.
28. Ja Pārdevējs savlaicīgi nepagarina iesniegto Līguma 4.sadaļā minēto dokumentu un neiesniedz iepriekšminēto faktu apliecinošu dokumentu, Pircējs ir tiesīgs piemērot līgumsodu 0,5 % (nulle komats pieci procenti) apmērā no Pārdevēja piedāvātās Līguma summas par katru kavējuma dienu, bet ne vairāk kā 10 % (desmit procenti) no līguma summas.
29. Ja Pārdevējs Preci nepiegādā Līguma 3.3.punktā noteiktajā termiņā, Pircējs ir tiesīgs ieturēt Līguma saistības izpildes garantijas summu pilnā apmērā.
30. Ja Pircējs bez pamatojuma neveic maksājumus Līgumā noteiktajos termiņos, Pircējs maksā Pārdevējam līgumsodu 0,5 % (nulle komats pieci procenti) apmērā no nokavētās maksājuma summas par katru kavējuma dienu, bet ne vairāk kā 10 % (desmit procenti) no līguma summas.
31. Puses ir atbildīgas par Līguma nepildīšanu vai nepienācīgu tā pildīšanu, kā arī par otrai Pusei nodarītajiem zaudējumiem, ja tie radušies vienas Puses vai tā darbinieku darbības vai bezdarbības, kā arī rupjas neuzmanības, ļauna nolūka izdarīto darbību vai nolaidības rezultātā. Vainīgā puse atlīdzina otrai pusei radušos zaudējumus.
32. **Nepārvarama vara**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumu.
	2. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Ziņojumā jānorāda, kādā termiņā, pēc Puses uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
	3. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā trīs mēnešus, Puses pēc iespējas drīzāk sāk sarunas par Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus Līgumā vai sastāda jaunu līgumu, vai arī lauž Līgumu.
33. **Līguma grozīšana un izbeigšana**
	1. Līgums var tikt grozīts un/vai izbeigts, Pusēm savstarpēji rakstiski vienojoties, vai arī Līgumā noteiktajā kārtībā, ievērojot Publisko iepirkumu likumā noteiktās prasības.
	2. Pircējs ir tiesīgs vienpusēji bez jebkāda zaudējumu atlīdzības pienākuma izbeigt Līgumu, rakstveidā brīdinot par to Pārdevēju 7 (septiņas) darba dienas iepriekš, ja:
		1. Pārdevējs nav spējīgs vai tiesīgs piegādāt Preci atbilstoši Līguma, Līguma pielikumu nosacījumiem un saskaņā ar Latvijas Republikā spēkā esošajiem normatīvajiem aktiem;
		2. Pārdevējs Preču piegādes izpildē pārkāpj Latvijas Republikas spēkā esošos normatīvos aktus;
		3. Pārdevējam pasludināts par maksātnespējīgu vai tā saimnieciskā darbība tiek izbeigta, pārtraukta vai apturēta.
	3. Pircējs ir tiesīgs vienpusēji bez jebkādu soda sankciju piemērošanas vai kompensācijas par labu Pārdevēju atlīdzības pienākuma izbeigt Līgumu, rakstveidā brīdinot par to Pārdevēju 1 (vienu) mēnesi iepriekš lietderīguma, ekonomisko apsvērumu dēļ vai, ja ir iestājušies apstākļi, kurus Pircējs iepriekš nevarēja paredzēt.
34. **Īpašuma tiesības**
	1. Pircējam īpašuma tiesības uz Preci tiek nodotas vienlaicīgi ar attiecīgo Preču nodošanas –pieņemšanas akta parakstīšanas un rēķina par Preces piegādi apmaksu.
	2. Visa informācija un dokumentācijas, kuru Pārdevējs saņem no Pircēja vai iegūst Līguma izpildes procesā, ir izmantojama vienīgi Preces piegādei. Tās izmantošana citiem mērķiem ir pieļaujama vienīgi ar Pircēja rakstisku piekrišanu katrā atsevišķā gadījumā.
35. **Strīdu izskatīšanas kārtība**
	1. Jebkurš strīds, domstarpība vai prasība, kas izriet no Līguma, kas skar tā pārkāpšanu, izbeigšanu vai spēkā neesamību, tiek risināts sarunu ceļā, bet, ja vienošanās netiek panākta – Latvijas Republikas tiesā normatīvajos aktos noteiktajā kārtībā.
36. **Noslēguma noteikumi**
	1. Veicot jebkuras izmaiņas Preces piegādē, tiek slēgta rakstiska vienošanās, kas kļūst par Līguma neatņemamu sastāvdaļu.
	2. Jebkuri Līguma grozījumi vai papildinājumi, tai skaitā Tāmē, būs spēkā tikai tad, ja tie būs motivēti saskaņā ar Publisko iepirkumu likumu un citām tiesību normām, sagatavoti rakstiskā veidā un abu Pušu parakstīti.
	3. Par tādu izpildi, kuru izpildes gaitā Pārdevējs ir patvaļīgi atkāpies no Līguma noteikumiem, Pārdevējs atlīdzību nesaņem.
	4. Ja kādai no Pusēm tiek mainīts juridiskais statuss vai paraksta tiesības, vai adrese, tā nekavējoties, ne vēlāk kā 2 (divu) darba dienu laikā, rakstiski par to paziņo otrai Pusei.
	5. Līgums ir sagatavots un parakstīts divos eksemplāros ar visiem Līgumā minētajiem Līguma pielikumiem, pa 1 eksemplāram katrai Pusei, ar vienādu juridisko spēku un ir saistošs Pusēm no tā parakstīšanas brīža.
	6. Ar Līgumu uzņemto saistību izpildes nodrošināšanai Puses nosaka atbildīgās personas:
37. no Pircēja puses – Daugavpils pilsētas pašvaldības iestādes “Komunālās saimniecības pārvalde” elektroinženiere Snežana Afanasjeva, tālrunis 65476325, mob. tālrunis 29297901, e-pasts snezhana.afanasjeva@daugavpils.lv.
38. no Pārdevēja puses – SIA “EK SISTĒMAS” pārstāvis Dmitrijs Roļščikovs, mob. tālrunis 29179364, e-pasts dmitrijs@eksistemas.lv.
39. **Līguma pielikumi**
40. 1.pielikums – Tehniskā specifikācija uz 4 (četrām) lapām;
41. 2.pielikums – Tehniskais piedāvājums uz 3 (trīs) lapām;
42. 3.pielikums – Tāme uz 1 (vienas) lapas;
43. 4.pielikums – Līguma saistību izpildes garantijas noteikumi 2 (divām) lapām;
44. 5.pielikums – Preces kvalitātes garantijas noteikumi 2 (divām) lapām.
45. **PUŠU juridiskās adreses un rekvizīti**

|  |  |
| --- | --- |
| **Pasūtītājs:** Daugavpils pilsētas pašvaldības iestāde“Komunālās saimniecības pārvalde”,reģ.Nr.90009547852,Saules iela 5a, Daugavpils, LV-5401AS “Citadele banka”, kods PARXLV22,konts LV05PARX0000850062701Daugavpils pilsētas pašvaldības iestādes“Komunālās saimniecības pārvalde”vadītājs  *\_\_\_\_\_\_\_\_\_\_\_\_\_\_\_\_\_\_\_\_\_\_* A.Pudāns | **Izpildītājs:**Sabiedrība ar ierobežotu atbildību “EK SISTĒMAS”, reģ.Nr.40003319178, Katlakalna iela 4a, Rīga, LV-1073, AS “Swedbank”, kods HABALV22,konts LV23HABA0001408032992SIA “EK SISTĒMAS”valdes priekšsēdētājs ar tiesībām pārstāvēt kapitālsabiedrību atsevišķi*\_\_\_\_\_\_\_\_\_\_\_\_\_\_\_\_\_\_\_\_\_\_* J.Ivanovs |